Document ID: 31994L0068

31994L0068
L 354/1
SLUŽBENI LIST EUROPSKE UNIJE
16.12.1994.
DIREKTIVA KOMISIJE 94/68/EZ
od 16. prosinca 1994.
o prilagodbi tehničkom napretku Direktive Vijeća 78/318/EEZ o usklađivanju zakonodavstava država članica u odnosu na sustave za brisanje i pranje vjetrobranskih stakala motornih vozila
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstva država članica u odnosu na homologaciju tipa motornih vozila i njihovih prikolica (1), kako je zadnje izmijenjena Direktivom Komisije 93/81/EEZ (2), a posebno njezin članak 13. stavak 2.,
uzimajući u obzir Direktivu Vijeća 78/318/EEZ od 21. prosinca 1977. o usklađivanju zakonodavstava država članica u odnosu na sustave za brisanje i pranje stakala motornih vozila (3), a posebno njezin članak 5.,
budući da je Direktiva 78/318/EEZ jedna od posebnih direktiva postupka EEZ homologacije tipa uspostavljenog Direktivom 70/156/EEZ; budući da se shodno tome odredbe utvrđene Direktivom 70/156/EEZ o sustavima, sastavnim dijelovima i zasebnim tehničkim jedinicama primjenjuju na ovu Direktivu;
budući da posebno članak 3. stavak 4. i članak 4. stavak 3. Direktive 70/156/EEZ zahtijevaju da svaka posebna direktiva ima priložen opisni dokument koji sadrži sve važne točke Priloga I. toj Direktivi kao i certifikat o homologaciji tipa temeljen na njezinom Prilogu VI. kako bi se homologacija tipa mogla računalno obraditi;
budući da je Direktivom Vijeća 77/649/EEZ od 27. rujna 1977. o usklađivanju zakonodavstava država članica u odnosu na vidno polje vozača motornih vozila (4), kako je zadnje izmijenjena Direktivom Komisije 90/630/EEZ (5) uspostavljen postupak za određivanje različitih značajki vozila koje se trebaju zadržati;
budući da je s ciljem tehničkog napretka moguće prilagoditi Direktivu 78/318/EEZ kako bi se detaljni podaci ispitivanja i postupci uskladili sa sadašnjim uvjetima rada ovih sustava;
budući da su odredbe ove Direktive u skladu s mišljenjem Odbora za prilagodbu tehničkom napretku uspostavljenog Direktivom 70/156/EEZ,
DONIJELA JE OVU DIREKTIVU:
Članak 1.
Direktiva 78/318/EEZ mijenja se kako slijedi:
1.
U članku 1., izraz između zagrada „kako je utvrđeno u Prilogu I. Direktivi 70/156/EEZ” zamjenjuje se s „kako je utvrđeno u Prilogu II A. Direktivi 70/156/EEZ”.
2.
Članak 2. mijenja se kako slijedi:
(a)
u prvoj alineji riječi „prilozi od I. do V.” zamjenjuju se sa „relevantni prilozi”;
(b)
u drugoj i trećoj alineji riječi „u smislu članka 9.a Direktive 70/156/EEZ” zamjenjuju se sa „u smislu članka 2. Direktive 70/156/EEZ”.
3.
Članak 3. mijenja se kako slijedi:
(a)
stavak 1. mijenja se kako slijedi:
i.
u prvoj alineji riječi „prilozima od I. do V.” zamjenjuju se s „relevantnim prilozima”;
ii.
u drugoj alineji riječi „u smislu članka 9.a Direktive 70/156/EEZ” zamjenjuju se s „u smislu članka 2. Direktive 70/156/EEZ”;
(b)
u stavku 2. riječi „u smislu članka 9.a Direktive 70/156/EEZ” zamjenjuju se s „u smislu članka 2. Direktive 70/156/EEZ”.
4.
U članku 4., „2.2.” zamjenjuje se s „2.1.”.
5.
U članku 5., riječi „prilozi od I. do VII.” zamjenjuju se s „prilozi”.
6.
Popis priloga i prilozi I., II., VI. i VII. izmjenjuju se u skladu s Prilogom ovoj Direktivi.
Članak 2.
1. Od 1. srpnja 1995. države članice ne smiju, iz razloga koji se odnose na sustave za brisanje i pranje vjetrobranskog stakla:
-
odbiti, s obzirom na tip motornog vozila ili tip sustava za brisanje i pranje vjetrobranskog stakla dodijeliti EEZ homologaciju tipa niti nacionalnu homologaciju tipa, ni
-
zabraniti registraciju, prodaju, stavljanje na tržište vozila, kao ni prodaju ni stavljanje na tržište sustava za brisanje i pranje vjetrobranskog stakla,
ako sustavi za brisanje i pranje vjetrobranskog stakla zadovoljavaju zahtjeve Direktive 78/318/EEZ kako je izmijenjena ovom Direktivom.
2. Od 1. siječnja 1996. države članice:
-
više ne dodjeljuju EEZ homologaciju tipa, i
-
mogu odbiti dodijeliti nacionalnu homologaciju tipa
za tip vozila, iz razloga koji se odnose na sustave za brisanje i pranje vjetrobranskog stakla, i za tip sustava za brisanje i pranje vjetrobranskog stakla, ako nisu ispunjeni zahtjevi Direktive 78/318/EEZ, kako je izmijenjena ovom Direktivom.
3. Bez obzira na gornji stavak 2., radi zamjenskih dijelova države članice nastavljaju dodjeljivati EEZ homologaciju tipa za sustave za brisanje i pranje vjetrobranskog stakla u skladu s prvobitnom inačicom Direktive 78/318/EEZ, samo ako ti sustavi za brisanje i pranje vjetrobranskog stakla:
-
namjeravaju biti ugrađeni u vozila koja su u već u uporabi, i
-
zadovoljavaju zahtjeve Direktive koji su bili primjenjivi kada su vozila prvi put registrirana.
Članak 3.
1. Države članice donose zakone i druge propise potrebne za usklađivanje s odredbama ove Direktive prije 1. srpnja 1995. i o tome odmah obavješćuju Komisiju.
Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
2. Države članice Komisiji dostavljaju tekstove pravnih odredaba koje naknadno donose u području na koje se odnosi ova Direktiva.
Članak 4.
Ova Direktiva stupa na snagu dvadesetog dana od dana objave u Službenom listu Europskih zajednica.
Sastavljeno u Bruxellesu 16. prosinca 1994.

Labels: 10
7
8
15